11/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.11197. Áridos de Forgoselo, S. L. As Pontes de García Rodríguez

ÁRIDOS DE FORGOSELO, S. L., de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 26/05/2004 para o vertido ao río Castro de augas residuais depuradas procedentes da canteira de áridos Forgoselo núm.58 asentada no lugar do Castro – Seoane (t. m. As Pontes de García Rodríguez). As augas residuais industriais de escorrega xeradas na zona núm.1, situada ao sur e ao oeste da explotación, son recollidas en dúas balsas escavadas no terreo:  Balsa núm.1 de 7.982 m 2 de superficie e 5 m de profundidade, que desauga á balsa núm.2.  Balsa núm.2 de 8.412 m 2 de superficie e 15 m de profundidade, que dispón dun sistema de bombeo para o abastecemento da planta de lavado de áridos e que está conectada mediante condución soterrada de 800 mm de diámetro coa balsa núm.3. As augas residuais industriais de escorrega xeradas na zona núm.3, localizada no extremo noroeste da explotación, son recollidas nunha canle de drenaxe que bordea os extremos norte e oeste que remata nunha arqueta conectada mediante condución soterrada de 400 mm de diámetro cun sistema de 3 balsas escavadas no terreo e dispostas en serie:  Balsa núm.3 de 152 m 2 de superficie e 3 m de profundidade, que recibe o rebouse da balsa núm.2 e que desauga á balsa núm.4.  Balsa núm.4 de 68 m 2 de superficie e 3 m de profundidade, que recibe o efluente da balsa núm.3 e que desauga á balsa núm.5.  Balsa núm.5 de 125 m 2 de superficie e 3 m de profundidade, dotada de leito calizo de 0,5 m de espesor e sistema de corrección de pH por dosificación de hidróxido sódico; que recibe o efluente da balsa núm.4 e que conta cun bombeo cara a balsa núm.9 pertencente ao circuíto pechado do proceso de lavado de áridos. O efluente da balsa núm.5 (196.022 m 3 /ano) vértese mediante canle escavada no terreo de xeometría trapezoidal de 4 m de lonxitude e 0,94 m 2 de sección no punto de coordenadas UTM (ETRS89): X=583.070, Y=4.814.004; incorporándose a través da taxea da estrada a un regato innominado afluente do río Castro (cunca do río Grande Xubia) no punto de coordenadas UTM (ETRS89): X=583.084, Y=4.814.006; e finalmente ao río Castro no punto de coordenadas UTM (ETRS89): X=583.286, Y=4.813.963. No punto de vertido disporase encachado de pedra. As augas residuais industriais de escorrega xeradas na zona núm.4, na que se atopa a planta de lavado de áridos e a zona de secado de lodos, son recollidas nun sistema de catro balsas pertencentes ao circuíto pechado do proceso de lavado de áridos:  Balsa núm.6 de 1.267 m 2 de superficie e 3 m de profundidade.  Balsa núm.7 de 1.067 m 2 de superficie e 3 m de profundidade.  Balsa núm.8 de 665 m 2 de superficie e 3 m de profundidade.  Balsa núm.9 de 396 m 2 de superficie e 3 m de profundidade. O efluente da balsa núm.9 recircúlase á planta de lavado de áridos. As augas residuais industriais de escorrega xeradas na zona núm.2, situada ao leste da explotación, discorren cara dúas balsas escavadas no terreo e dispostas en serie:  Balsa núm.10 de 688 m 2 de superficie e 2,5 m de profundidade.  Balsa núm.11 de 294 m 2 de superficie e 2,5 m de profundidade, dotada de leito calizo de 0,5 m de espesor e sistema de corrección de pH por dosificación de hidróxido sódico. O efluente da balsa núm.11 (51.240 m 3 /ano) vértese mediante condución de 800 mm de diámetro no punto de coordenadas UTM (ETRS89): X=583.157, Y=4.813.911; discorrendo pola cuneta da estrada local durante 176 m ata a súa incorporación ao río Castro (cunca do río Grande Xubia) no punto de coordenadas UTM (ETRS89): X=583.322; Y=4.813.841. No punto de vertido disporase encachado de pedra. De acordo co declarado polo titular, as augas residuais fecais xeradas nos aseos e vestiarios da explotación non se verten ao dominio público. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 20 de decembro de 2017 A xefa da Área de Vertidos Asdo.: Leticia Valladares López